CELEX: C2006/212/08
Language: da
Date: 2006-09-02 00:00:00
Title: Sag C-487/04: Domstolens dom (Fjerde Afdeling) af 29. juni 2006 — Kommissionen for De Europæiske Fællesskaber mod Den Italienske Republik (Traktatbrudssøgsmål — Rådets forordning (EF) nr. 1255/1999 og Kommissionens forordning (EF) nr. 2799/1999 — mælk og mejeriprodukter — skummetmælkspulver — ordning for sporing af skummetmælkspulver)

2.9.2006   
            
            
               DA
            
            
               Den Europæiske Unions Tidende
            
            
               C 212/5
            
         Domstolens dom (Fjerde Afdeling) af 29. juni 2006 — Kommissionen for De Europæiske Fællesskaber mod Den Italienske Republik
   (Sag C-487/04) (1)
   
   (Traktatbrudssøgsmål - Rådets forordning (EF) nr. 1255/1999 og Kommissionens forordning (EF) nr. 2799/1999 - mælk og mejeriprodukter - skummetmælkspulver - ordning for sporing af skummetmælkspulver)
   (2006/C 212/08)
   Processprog: italiensk
   Parter
   
      Sagsøger: Kommissionen for De Europæiske Fællesskaber (ved A. Bordes og C. Cattabriga, som befuldmægtigede)
   
      Sagsøgt: Den Italienske Republik (ved I. Braguglia, som befuldmægtiget, og avvocato D. Del Gaizo)
   Sagens genstand
   Traktatbrud — tilsidesættelse af Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter og Kommissionens forordning (EF) nr. 2799/1999 af 17. december 1999 om gennemførelsesbestemmelser til forordning (EF) nr. 1255/1999 for så vidt angår ydelse til støtte til skummetmælk og skummetmælkspulver bestemt til foderbrug og salg af sådant skummetmælkspulver (EFT L 340, s. 3) — indførelse af en ordning for sporing af mælkepulver, som ikke har hjemmel i fællesskabsbestemmelser
   Konklusion
   
               1)
            
            
               Ved ensidigt at indføre en ordning for sporing af skummetmælkspulver bestemt til visse former for brug, som ikke har hjemmel i de harmoniserede fællesskabsbestemmelser, der gælder i denne sektor, har Den Italienske Republik tilsidesat de forpligtelser, der påhviler den i henhold til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter og Kommissionens forordning (EF) nr. 2799/1999 af 17. december 1999 om gennemførelsesbestemmelser til forordning (EF) nr. 1255/1999 for så vidt angår ydelse til støtte til skummetmælk og skummetmælkspulver bestemt til foderbrug og salg af sådant skummetmælkspulver.
            
         
               2)
            
            
               Den Italienske Republik betaler sagens omkostninger.
            
         
      (1)  EUT C 31 af 5.2.2005.